På Skanderborg sad Sehested til slutningen af [[1679]] med et par afbrydelser, først i [[1674]], da han, der anså sig selv for næsten ''"afdød fra Verden og dens Anliggender"'', pludselig kaldtes til [[København]] for som den danske regerings befuldmægtigede at gå til [[Warszawa|Warschau]] med den opgave at sætte valget af [[prins Jørgen]], hvem han [[1669]] havde ledsaget på en udenlandsrejse, til polens konge igennem. Foruden at han talte godt [[latin]], havde han, efter den svenske gesandts beretning, det fortrin, at han havde været resident i Wien og kendte de polske forhold. Han gjorde da heller ikke sin ven [[Peder Schumacher Griffenfeld|Griffenfelds]] tillid til skamme, og det var ikke hans skyld, at resultatet ikke blev det forønskede. [[1679]] sendtes Sehested til [[Lund (Sverige)|Lund]], hvor han som dansk [[kommissær]] førte de indledende [[Freden i Lund|fredsforhandlinger]].
Personbillede_savnes Titler Samfund